સાંજના ૬.૩૦ કલાકે ગામના અબાલવૃધ્ધ સૌ કોઈએ મીણબત્તી સળગાવીને અણ્ણા હઝારે તુમ આગે બઢો હમ તુમ્હારે સાથ હૈ ના બેનરો અને નારા લગાવ્યા હતા.વંદે માતરમ્ અને ભારત માતા કી જય ના પ્રચંડ અવાજ સાથે ખોબા જેવડા ગામે પણ અણ્ણાની ભ્રષ્ટાચાર વિરોધી ક્રાંતિમાં પોતાનો સિંહફાળો નોંધાવ્યો હતો.આવી જ રીતે ખેડા જિલ્લાના કેટલાયે ગામડાઓ,તાલુકાઓ તેમજ શહેરોમાં ભ્રષ્ટાચાર વિરોધી ક્રાંતિ જોવા મળી રહી છે.અંગ્રેજોથી આઝાદી મળ્યા બાદ હવે ભ્રષ્ટાચારથી આઝાદી મેળવવાની વાતે જિલ્લાભરનો આમ નાગરિક અણ્ણાની લડાઈમાં પ્રત્યક્ષ કે પરોક્ષ રીતે જોડાઈ રહ્યો છે.ભ્રષ્ટાચારની આ ઝુંબેશમાં યુવાનોનું જોડાણ ખુબ જ વધુ જોવા મળી રહ્યું છે.અત્યારે ઈન્ટરનેટ અને મોબાઈલના જમાનામાં યુવાનો દ્વારા અણ્ણા હઝારેની લડાઈનેમોટા પ્રમાણમાં ફેલાવવામાં આવી રહ્યું છે.દિવસભર અણ્ણા સમર્થનને લગતા એસ.એમ.એસ. ઉપરાંત ફેસબુક અને ટ્વીટર ઉપર પણ અણ્ણાને સમર્થન આપનારા યુવાધનની કમી જોવા મળતી નથી.અણ્ણાના સમર્થનમાં મીસ કોલ માટેના એસ.એમ.એસ.જિલ્લાભરના મોબાઈલધારકોમાં ફરતા હોવાનું જોવા મળી રહ્યું છે,અને મોટાભાગના મોબાઈલ ધારકો મીસ કોલ કરીને અણ્ણાને સમર્થન હોવાનું જતાવી રહ્યા છે.